Hevder Messis nye luksuskåk er en fotballbane
VG skrev fredag at tegningene viser Messis nye hus. Dette er avvist av Messis far. Flere spanske medier meldte fredag at 26-åringen skal ha søkt hjelp hos den spanske stjernearkitekten Luis de Garrido for å få realisert husdrømmen sin i luksusområdet Gava Mar i Barcelona. Her skulle Messi planlegge å bruke mellom 3 og 3,5 millioner euro - 24-28 millioner norske kroner - på en luksusbolig formet som en fotballbane.Men Jorge Messi, faren til Barça-stjernen, avviser husplanene og hevder overfor Mundo Deportivo at de ikke kjenner arkitekten engang. - Hverken jeg eller min sønn har vært i kontakt med denne mannen. Vi vet ikke engang hvem han er, sier Jorge Messi og varsler at saken nå blir advokatmat.Bildet av det allerede mye omtalte hovedhuset viser en bolig rund som en fotball med en stor gressbane på ene siden og et gigantisk basseng på den andre, skriver Aftonbladet. Med garasje og inngangsparti formet som et 1-tall og et rundt hovedhus, ser hele eiendommen ut som et 10-tall i fugleperspektiv. På sin Facebook-side forklarer arkitekten at øko-huset er designet for å identifisere seg med Messis personlighet. Det er laget av prefabrikerte elementer som senere kan flyttes. Huset produserer den energien det forbruker, og det er ikke mange dagene i året Messi og kona Antonella Roccuzzo trenger å bruke oppvarming.
En spansk stjernearkitekt hevder at han er i ferd med å bygge et hus formet som en fotballbane for Barcelona-stjernen Lionel Messi.